cyanic-selkie/wikianc huggingface dataset:
Stephen Gray
Oppdagingar
I byrjinga eksperimenterte Gray berre med statisk elektrisitet og nytta ein glasstube som friksjonsgenerator. I enden av denne glasstuben hadde han ein kork for å halde fukt ute. Han merkte likevel at korken tiltrekte seg små papirbitar, og dessutan at òg ein pinne som vart sett i korken trekte til seg små saker. Han følgde opp dette med lengre og lengre pinnar og tilslutt òg med trådar. Dette vart seinare følgt opp med eksperiment når Gray var på besøk hos venene sine, med trådlengder opp til 800 fot, då viktigheita av å isolere tråden vart oppdaga. Gray visste ikkje om at metall leiar elektrisitet best, men nytta i staden hampetråd som leiar og silke som isolator.
I 1731 fekk Stephen Gray den første og i 1732 den andre Copleymedaljen sin.
Regjeringa Hagerup II
Regjeringa Hagerup II, Francis Hagerup si andre regjering, var ei norsk regjering som sat frå 22. oktober 1903 til 11. mars 1905. Regjeringa var ein koalisjon mellom Samlingspartiet, Venstre (V) og Høgre (H).
To av medlemmane i regjeringa - Christian Michelsen og Jacob Marius Schøning - søkte avskjed 28. februar 1905, og dei øvrige dagen etter. Grunnen var intern usemje om statsministeren si forhandlingsline i unionspørsmålet.
Store St. Bernhard-tunnelen
Store St. Bernhard-tunnelen er ein 5 798 m lang vegtunnel mellom Martigny i kantonen Valais i Sveits og Aostadalen bygt i åra 1958-64. Tunnelen går under Store St. Bernhard-passet i ei høgde på vel 1900 meter over havet.
Tunnelen vart opna for trafikk 19. mai 1964.
At Taffah-distriktet
At Taffah-distriktet  er eit distrikt i Al Bayda guvernement i Jemen. I 2003 hadde distriktet eit folketal på 27 692 innbyggjarar.
Damian Warner
Damian David George Warner er ein kanadisk mangekjempar fødd i London i Ontario. Han vart olympisk meister i tikamp i 2021, tidlegare vann han VM-sølv i 2015 og bronsemedaljen under VM 2013, OL 2016 og VM 2019.
Aktiv
Warner forbetra sitt personbeste med over 300 poeng då han vart femtemann i tikampen under OL 2012 i London. Året etter forbetra han i Moskva-VM den personlege rekorden til 8 512 poeng og tok bronsemedaljen. Med 8 282 poeng vann Warner tikampen under samveldeleikane 2014 i Glasgow.
Ved verdsmeisterskapen i Beijing sanka Warner 8 695 poeng, sette kanadisk rekord og tok sølvmedaljen bak den suverene vinnaren, Ashton Eaton frå USA. I 2016 sikra Warner seg bronsemedaljen under sommarleikane i Rio de Janeiro. Han forbetra den kanadiske rekorden til 8 795 poeng då han i slutten av mai 2018 vann meistermøtet i Götzis, også i 2019 steig han til topps på sigerspallen i Götzis-stemnet.
Warner sigra i tikampen ved panamerika-leikane 2015 i Toronto. I 2019 forsvarte han i Lima tittelen som panamerika-meister. På tampen av same sesongen vart han tredjemann i verdsmeisterskapen i Doha. Etter eit heilt år utan tevlingar, kom Warner tilbake i sitt livs form då dei olympiske leikane vart avvikla i Tokyo. Den 4. og 5. august 2021 vann han OL-gull etter å han sanka heile 9 018 poeng. Han vart då den fjerde tikampkjempa som kleiv grensa 9 000 poeng.
Olsonbreen
Olsonbreen er ein sidebre som flyt vestover frå Malta Plateau og ut i Seafarerbreen i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Richard D. Olson frå Office of Antarctic Programs i National Science Foundation, som deltok i forskingsadministrasjonen ved McMurdo-basen i 1967-68.
Strålingstrykk
Strålingstrykk er det trykket elektromagnetisk stråling, som lysstråling og varmestråling utøvar på omgivnadane. I eit strålingsfelt i termodynamisk likevekt med omgivnadane (holromstråling) er strålingstrykket lik 1/3 av energitettleik. Ei stråle (plan bølgje) som fell inn mot ein absorberande vegg, utset veggen for eit strålingstrykk lik energitettleiken i strålen. Er veggen fullt reflekterande, blir trykket det dobbelte. Strålingstrykket kan målast med radiometer og nyttast i bolometer for å måle den spektrale samansetnaden til sollyset. Ein tenkjer seg at det kan nyttast for framdrift i verdsrommet ved å la solstrålar falle mot store, lette reflektorar, solsegl. Strålingstrykk vart først påvist av P. N. Lebedev i 1901, og målt kvantitativt av W. Gerlach i 1924.
B&W Hallerne
B&W Hallerne er eit tidlegare industrikompleks som ligg på øya Refshaleøen i Københavns Havn i Danmark. Hallene vart bygde tidleg på 1960-talet av Burmeister & Wain, og komplekset er sett saman av to store haller som vart brukte som skipsverft fram til 1996. Hallene vert i dag brukt til kulturarrangement og underhaldningsaktivitetar.
2. september 2013 kunngjorde DR at dei hadde valt B&W Hallerne som arena for Eurovision Song Contest 2014.
Ommanneybreen
Ommanneybreen er ein dalbre som er 37 km lang og som svingar seg nordover i Admiralty Mountains og ut i Relay Bay, på vestsida av Robertson Bay, langs nordkysten av Victoria Land. Han vart kartlagt av den britiske antarktiskekspedisjonen 1898–1900, under C.E. Borchgrevink. Namnet fekk han etter admiral sir Erasmus Ommanney, som deltok på Arktisekspedisjonen i 1850.
Naturhistorie
Naturhistorie er ei samnemning for dei faga som studerer naturen, slik som geologi, botanikk og zoologi. Nemninga blir dels nytta for å beskrive interessefelta til tidlegare tiders naturforskarar (dvs. før midten av 1800-talet), men òg for å beskrive formålet med dei naturhistoriske musea. Naturhistorie blir dermed den delen av den moderne naturvitskapen som handlar om innsamling og systematisering av objekt som plantar, dyr og berggrunnsprøver.
Omgrepet naturhistorikar, i den grad det blir brukt i norsk, betegner tidllegare tiders naturforskarar som studerte desse temaa og som i dei fleste tilfelle, var interessert i og kompetente innanfor alle greiner av naturhistoria. Desse tidlegare tiders naturhistorikarar, hadde berre unnataksvis stillingar innanfor naturhistorie: nokre var teologar som Gunnerus (eller forsåvidt Darwin), medan andre var medisinarar som Printz (eller Linné). I tillegg har ein dei som ikkje hadde noko særleg utdanning innanfor desse tema i det heile, som f.eks. Havaas (eller Wallace).
Mille Marie Hagen
Mille Marie Hagen er ein norsk kombinertløpar og skihoppar som representerer Haslum IL. Ho debuterte i verdscupen i kombinert 12. mars 2022.
Brick by Brick
Brick by Brick er det tiande studioalbumet til den amerikanske songaren Iggy Pop, gjeve ut i juni 1990 av plateselskapet Virgin.
Mille Marie Hagen
Hagen deltok i kombinert i Ski-VM 2023 i Planica og kom på 24.-plass på normalbakke/5 km.
Cistussongar
Han har eit stort utbreiingsområde, han hekkar i Sør-Europa, lever dessutan i Afrika utanfor ørkenar og regnskogar, og i sørlege Asia ned til nordlege Australia. Cistussongar er i hovudsak ein standfugl, men nokre austasiatiske populasjonar trekkjer sørover til varmare område om vinteren. Arten er ein sjeldan streiffugl til Nord-Europa, mest om våren. Det europeiske området er generelt i vekst, sjølv om nordlege bestandar er spesielt utsette for harde vintrar.
Brick by Brick
Etter å ha fått blanda kritikk for albuma sine gjennom heile 1980-åra, hyrte Pop inn Stooges-tilhengjaren Don Was som produsent, som seinare òg produserte Avenue B, og valde ein hardare rockestil. Mange av songane på albumet har tekstar som omhandlar faren for kulturelt forfall i USA.
Cistussongar
Cistussongar er svært små insektetande fuglar. Desse små sporvefuglane er funne i habitat av høgt gras, ofte nær vatn. Hannar er polygame, hoa byggjer reiret i djupt gras, ofte bunde til levande blad med mjukt vovne materialar av tørre plantar, spindelvev og gras. Reiret er koppforma og skult av samanbundne blad eller gras som er lagt over. Kullet er på 3-6 egg.
Brick by Brick
Slash og Duff McKagan frå Guns N' Roses deltok begge på albumet som musikarar og låtskrivarar. Plateomslaget vart teikna av teikneserieteiknaren Charles Burns. Andre musikarar på albumet var Waddy Wachtel og Kenny Aronoff. Albumet var det første studioalbumet til Pop der han spelar gitar.
Cistussongar
Denne songaren har brun overside, med kraftige mørke striper. Undersida er gråaktig, og halen er brei, kvit på tippen og i stadige rørsler, noko som gjev opphav til det alternative namnet for arten på engelsk 'Fan-tailed Warbler' eller viftestjertsongar på norsk etter viftestjertar. Dei vaksne hannane har mindre striper på hovudet og meir på ryggen enn hoene, men det er ingen stor skilnad mellom kjønna eller over det vide geografiske leveområdet.
Mille Marie Hagen
Mille Marie Hagen er veslesystera til Ida Marie Hagen, som også er kombinertløpar.
Cistussongar
Sjølv om cistussongar neppe forvekslast med andre songarar i Europa, der han er einaste Cisticola, er han mykje lik andre medlemmer av slekta. Dei er best skilt frå sine mange afrikanske slektningar med 'zit-zit-zit' songen sin, gjeven i flukt. Songen er alltid det enklaste identifikasjonskriteriet for denne slekta. Det er enklare å kjenne att læte frå desse fuglane enn å observere dei, og på grunn av den vesle storleiken, ca. 10 cm, ikkje alltid lett å kjenne igjen, spesielt utanfor hekkesesongen då dei sjeldan kjem ut av graset.
Aleksandr Tairov
Liv
Tairov var ein elev av Stanislavski og påverka av Meyerhold. Han gjekk inn for det han kalla «syntetisk teater», som eit forløysande svar på den samtidige naturalismen (tese) og Stilbühne (antitese). Tairov definerte det syntetiske teateret sitt som «neorealistisk». Etter problem i oppstarten fekk han stor suksess med dette både i innland og utland.
Tairov såg på utdanna skodespelarar som fullt og heilt sjølvstendige kunstnarar, ikkje berre på grunn av dei personlege talentardeira men særleg på grunn av danninga deira innen skodespelarhandverket.
Han døde i den psykiatriske klinikk Solovijevskaja.
Tairov var gift med Alissa Georgijevna Koonen.
Brick by Brick
Albumet fekk noko av den beste kritikken Pop hadde hatt sidan samarbeida med David Bowie og «Candy», med The B-52's-vokalisten Kate Pierson, vart den første hitten hans på MTV. Videoen vart mykje spelt på kanalen. Det vart òg laga videoar for «Home», «Butt Town» og «Livin' On the Edge of the Night».
Albumet nådde 90. plassen på Billboard 200 i USA og låg på lista i 45 veker. Songen «Livin' On the Edge of the Night» vart gjeven ut før resten av albumet og på filmmusikkalbumet til filmen Black Rain med Michael Douglas og Andy García. Songen nådde 16. plass på Modern Rock Tracks. «Candy» nådde 30. plassen på Mainstream Rock Tracks, femteplassen på Modern Rock Tracks og 28. plassen på Billboard Hot 100. Den første singelen frå albumet, «Home», nådde andreplassen på Modern Rock Tracks.
Brick by Brick vart det første albumet til Igyy som selde til gullalbum i USA, meir enn 500 000 selde eksemplar. Etter albumet la Iggy ut på ein verdsturne. Konserten hans i 1991 i Paris vart filma og sidan gjeven ut på DVD. Fleire kjende tilhengjarar dukka opp på scenen med Iggy under turneen, som Johnny Depp.
Winterthur
Winterthur er ein by i Sveits i kantonen Zürich, 20 km nordaust for Zürich. Kommunen har innbyggjarar  og eit areal på. Byen er den sjette største i landet.
Winterthur er ein industriby med maskinindustri, kjemisk industri, produksjon av keramiske produkt og bomullstekstil og ein lokomotivfabrikk. Han er sete i Europa for det amerikanske medisinfirmaet Zimmer og for fleire firma i høgteknologibransjen. Byen er eit viktig handels- og finanssenter med hovudkontor for fleire bankar og forsikringsselskap.
Byen har fleire museum med internasjonal rang, som kunstsamlinga Stiftung Oskar Reinhart.
Byen er eit veg- og jernbaneknutepunkt og har felles flyplass med Zürich, Kloten lufthamn. Technikum er den viktigaste tekniske høgskulen i Sveits. Hovudkyrkja St. Laurenz er bygd 1264–1515. Her finst òg eit vakkert rådhus (1781–83).
Region Winterthur er i sterk utvikling. Ifølge statistikarane vil han i dei neste 25 åra oppvise den største folkeveksten i Sveits.
Mystery Girl
Mystery Girl er det siste studioalbumet til Roy Orbison, gjeve ut posthumt på Virgin i 1989. Albumet vart ein hit verda over og nådde femteplassen på den amerikanske Billboard 200 og andreplassen på den britiske UK Album Chart. I mellom anna Noreg og Sverige gjekk albumet heilt til topps.
Historie
I dokumentarfilmen In Dreams: The Roy Orbison Story, fortel Bono om korleis han vakna opp for ein lydsjekk, etter å ha høyrt på filmmusikken til David Lynch-filmen Blue Velvet kvelden før, og han hadde denne melodien i hovudet. Han tenkte det måtte vere ein annan Orbison-song ((«In Dreams» var den einaste Orbison-songen på albumet. Under lydsjekken spelte han songen for dei andre medlemmane i U2, som var samde i at songen høyrtes ut som ein Orbison-song. Kort tid etter møtte bandet Orbison bak scenen på ein av konsertane deira, og han spurte Bono om han ville skrive ein song med eller for han.
Albumet vart gjeve ut posthumt i 1989 og låg inne på salslistene samstundes med eit anna album Orbison medverka på. Traveling Wilburys Vol. 1 vart spelt inn tidlegare i 1988 av supergruppa Traveling Wilburys. Dette gjorde at Roy Orbison i lag med Jim Croce, Elvis Presley og Michael Jackson var dei einaste songarane som samstundes hadde to album inne på topp 5 på Billboardlista posthumt.
Orestesbreen
Orestesbreen er ein smal isbre i Orestes Valley, langs nordveggen i dalen i Olympus Range i Victoria Land. Han er kalla opp etter dalen av Advisory Committee on Antarctic Names (US-ACAN) i 1997.
Ewa Kłobukowska
Aktiv
Kłobukowska tok bronsemedaljen på 100 meter under sommarleikane 1964 i Tokyo. På 4x100 m stafett spurta ho Polen inn til gullmedalje på tida 44,6 sekundar, tre tidels sekund føre USA på andreplass. Teresa Ciepły, Irena Kirszenstein og Halina Górecka hadde sprunge dei tre første etappane.
Under europameisterskapen 1966 i Budapest bytta ho og Irena Kirszenstein på å ta gull og sølv på 100 m og 200 m. Kłobukowska tok gullet på 100 på same tid som landsmannen, medan Kirsztensin sette europarekord med 23,1 på 200 m og slo Kłobukowska med tre tidels sekund. Saman sette dei europarekord på den korte stafetten med 44,4, i lag Elzbieta Bednarek og Danuta Straszynska.
Utestengd
Kłobukowska vart ved Europacupen for lag i Kiev i 1967 utestengd frå å tevle, grunna ein kjønnstest som fann at ho hadde «eitt kromosom for mykje». Ho la deretter opp. Hadde ho vorte testa eitt år seinare, hadde ho fått tevle ved dei olympiske leikane etter ein då hadde kunna påvise at ho er eit såkalla Barr Body-tilfelle, ein person med ein inaktiv X-kromosmon.
Alter Ego Music
Alter Ego Music er eit britisk plateselskap med adresse i Leamington Spa i England. Det konsentrerer seg særleg om trance og progressive house.
Selskapet har representert artistar som Tritonal, Aly & Fila, James Dymond, Dan Stone, DJ Feel, LTN og Juventa.
Nadym
Nadym (russisk Нады́м) er ein by i det autonome området Jamalo-Nenetsk i Russland med om lag 50 000 innbyggjarar. Byen ligg 7 km vest for elva Nadym og rundt 290 km søraust for Salekhard.
Opphavet til bynamnet er usikkert. Ein av dei mest trulege versjonane er at det er avleidd av det nenetsiske ordet njaidem, som tyder «mosegrodd plass».
Breidvåg
Breidvåg er ei lita bukt langs austkysten av Lützow-Holmbukta, like vest for Breidvågnipa i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.
Nadym
Nadym vart nemnd i russiske kjelder første gong i 1598 og han dukka opp på russiske kart på 1700-talet. Men på andre halvdel av 1800-talet vart busetnaden forlaten. I 1968 vart han oppretta på ny etter at naturgassfeltet «Medvezje» året før vart oppdaga like ved. Busetnaden fekk bystatus 9. mars 1972.
Hovudverksemda i byen er Nadymgazprom, som står for 40 % av den totale gassproduksjon i Russland. Det er òg fleire store selskap innan byggebransjen i byen.
Nadym lufthamn ligg 9 km søraust for byen.
Mount Block
Mount Block er ein nunatak i Grosvenor Mountains, som ligg 5 nautiske mil (9 km) sør for Block Peak. Fjellet vart oppdaga av Richard E. Byrd på ein flytur under Byrd-ekspedisjonen til Sørpolen i november 1929, og vart namngjeve av han etter Paul Block jr., sonen til Paul Block, som støtta ekspedisjonen økonomisk.
Fotskammel
Ein fotskammel er eit lite møbel som kan brukast til å ha føtene på. Det kan brukast som støtte medan ein gjer noko eller til å gje føtene kvile. Det finst to ulie typar fotskamlar; ein enkel, låg krakk utan polstring og eit meir omfattande, polstra puffaktig møbel.
Ida Marie Hagen
Ida Marie Hagen er ein norsk kombinertløpar og skihoppar som representerer Haslum IL. Ho debuterte i verdscupen i kombinert 3. desember 2021.
Fotskammel
Bakgrunnsstoff
Reposapiés Pouf
Ida Marie Hagen
Hagen har fleire andreplassar i verdscupen: Dei to fyrste kom 11. og 12. desember 2021, i Otepää, den neste 3. desember 2022 på Lillehammer. Hagen vart nummer to samanlagt i verdscupen i kombinert 2021/22, bak Gyda Westvold Hansen.
I VM 2023 i Planica kom Hagen på fjerdeplass i normalbakke/5 km, og ho deltok på det norske laget som tok gull på blanda lagkonkurranse.
At Tahrir-distriktet
At Tahrir-distriktet er eit distrikt i Amanat Al Asimah guvernement i Jemen. I 2003 hadde distriktet eit folketal på 66 898 innbyggjarar.
Frederick Schwatka
Frederick Gustavus Schwatka var ein amerikansk løytnant i United States Army med grader i medisin og juss. Han var ein kjend utforskar av Nord-Canada og Alaska.
Leit etter Franklin-ekspedisjonen
I 1878–80 leia han, på førespurnad frå American Geographical Society, ein ekspedisjon til kanadisk Arktis for å leita etter dokumentasjon av medlemer av Franklins tapte ekspedisjon, som ein meinte kunne finnast på eller nær King William Island. Denne nye ekspedisjonen fekk støtte frå ulike forretningsfolk i New York, som Henry Grinnell, James Gordon Bennett og Charles Patrick Daly.
Gruppa til Schwatka drog fyrst til Hudsonbukta på skonnerten «Eothen». Ho omfatta mellom anna William Henry Gilder som nestkommanderande; naturalisten og kunstnaren Heinrich W. Klutschak; den røynde sjømannen Frank E. Melms og Joe Ebierbing (Ipirvik), ein inuittisk tolk og guide som hadde hjelpt utforskaren Charles Francis Hall på hans leiting etter Franklin mellom 1860 og 1869.
Gruppa gjekk i land på Depot Island i Hudsonbukta kring 16:00 den 7. august 1878. Med hjelp frå andre inuittar drog ho nordover frå bukta «med tre sleder dregne av over førti hundar, relativt lite proviant, men ei stor mengd våpen og ammunisjon.» Dei intervjua inuittar, vitja kjende eller trulege stader med spor etter Franklinekpedisjonen, og fann skjelettet etter ein av mannskapet til Franklin, identifisert som løytnant John Irving frå HMS «Terror». Sjølv om ekspedisjonen ikkje klarte å finne dokumentasjonen ein hadde håpa, uttalte Schwatka i ein tale ved ein middag halden til hans ære av American Geographical Society i 1880 at ekspedisjonen hans hadde utført «den lengste sledereisa nokon gong både med omsyn til tid og avstand» på elleve månader og fire dagar og, og at dette var den fyrste arktiske ekspedisjonen der europeisk-ætta utforskarar hadde levd på heilt den same dietten som inuittane. Han blei også utført under nokre av dei kaldaste tilhøva ein polarekspedisjon hadde opplevd.
Seinare karriere
I 1883 blei han sendt for å utforska Yukonelva av den amerikanske hæren. Følgjet hans gjekk over Chilkootpasset og bygde flåtar som dei flaut på ned til munningen av Yukonelva i Beringhavet. Undervegs gav dei namn til mange geografiske punkt. Reisa på over var den lengste dokumenterte flåteferda nokon hadde utført. Ekspedisjonen til Schwatka uroa kanadiske styresmakter, som sendte ein ekspedisjon under George Mercer Dawson for å utforska Yukon i 1887. Etter å ha forlate hæren i 1885 leia Schwatka to private ekspedisjonar til Alaska, finansiert av William D. Boyce. Han utførte også tre ekspedisjonar til Nordaust-Mexico og gav ut skildringar av sosiale skikkar og av flora og fauna i desse områda.
Schwatka blei tildelt Roquette arktiske medalje av franske Société de Géographie, og ein medal frå dei keisarlege geografiske samfunnet i Russland. Han var æresmedlem av dei geografiske samfunna i Bremen, Genève og Roma.
Verk
Schwatka gav ut bøker som Along Alaska's Great River (1885) og The Search for Franklin (1882), gjenutgjeve i 1965 som The Long Arctic Search.
Død
Han døydde i Portland i Oregon i 1892, 43 år gammal. New York Times meldte at han døydde som følgje av ein overdose morfin tatt ved eit mistak. Coconino Sun frå Coconino County (Flagstaff) i Arizona oppgav at han døydde gjennom sjølvmord ved hjelp av laudanum. Schwatka blei gravlagd i Salem i Oregon.
Schwatka Lake i Whitehorse i Yukon er kalla opp etter han, det same gjeld Mount Schwatka i Alaska. Sidan 1960 har cruiseskipet MV «Schwatka» frakta passasjerar langs Yukonelva gjennom Miles Canyon til Schwatka Lake.
Fergie
Stacy Ann Ferguson, mest kjend som «Fergie», er ein USA-amerikansk musikar og songar. Ho vart medlem i gruppa Black Eyed Peas i 2003, og tok då over som bakgrunnsvokalist etter Kim Hill. Ho satsar også på ein solokarriere.
American Caesar
American Caesar er eit album frå 1993 av Iggy Pop. Etter suksessen med Brick by Brick heldt Pop fram det tekstmessige temaet frå dette albumet, medan han gjorde det musikalske grunnlaget tøffare. ALbumet vert derfor ofte rekna som eit av dei sterkaste albuma hans frå 90-åra.
Fergie
I 2008 spelte ho i musikalen Nine saman med Oscar-vinnarane Daniel Day-Lewis, Marion Cotillard, Penélope Cruz, Nicole Kidman, Judi Dench og Sophia Loren med Oscar-nominerte Kate Hudson i ei birolle. Planlagd premiere for filmen var november 2009.
Valbjør Gard
Historia til garden kan sporast attende til vikingtida. I dag har garden 13 hus frå 1600-, 1700- og 1800-talet, og gardstunet er freda. Garden har variert verksemd med overnatting og servering samt økologisk gardsdrift med geitehald og produksjon av mellom anna ost og spekepølse. Gardsbutikken sel lokalt handverk i tillegg til mat. Vertskapet er medlem av ei rekkje organisasjonar for gardsturisme og kulturarv.
Caroline Johansen
Caroline Johansen er ein norsk skodespelar, manusforfattar og regissør. Ho er kjend frå roller som Jernia-ekspeditøren Ellen i Side om side, og Karita i Nissene i bingen.
Johansen vaks opp i Alta, og har utdanning frå Westerdals i Oslo.
Baba
Baba kan visa til:
Tarko-Sale
Tarko-Sale (russisk Та́рко-Сале́) er ein by i det autonome området Jamalo-Nenetsk i Russland med om lag 20 000 innbyggjarar. Byen ligg ved elva Pjakupur, 4 km før samløpet med sideelva Ajvasedapur, rundt 550 km søraust for Salekhard.
Busetnaden vart grunnlagd i 1932 og han er dermed ein av dei eldste byane i regionen. Han fekk status som urbanliknande busetnad i 1976 og bystatus 23. mars 2004. Bynamnet kjem av det nenetsiske Talka-Salja, som tyder «busetnaden mellom elvane».
Hovudnæringa i Tarko-Sale er utvinning og handsaming av naturgass. Fleire gasselskap ligg i byen, mellom anna ei avdeling av Novatek og den viktigaste verksemda i byen er Purneftegazgeologija
Det ligg eit lokalhistorisk museum i byen.
Gazi Baba
Gazi Baba (makedonsk Гази Баба) er ein kommune i storkommunen Skopje i Nord-Makedonia. Kommunen fekk sitt noverande omfang i 2004 då landsbyen vart overført frå nabokommunen Aratsjinovo og innlemma i storbyområdet til Skopje.
I 2002 hadde kommunen 72 617 innbyggjarar, fordelt slik på bydelane og landsbyane i kommunen:
At Tawilah-distriktet
At Tawilah-distriktet er eit distrikt i Al Mahwit guvernement i Jemen. I 2003 hadde distriktet eit folketal på 58 862 innbyggjarar.
Orrbreen
Orrbreen er ein sidebre som drenerer den store botnen mellom Mounts Moody og Bernstein i Lanterman Range i Bowers Mountains og flyt vest og ut i Rennickbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter major Thomas L. Orr frå USA som var assisterande logistikkoffiser for staben til U.S. Naval Support Force i Antarktis, 1968 og 1969.
Strøymingsstraum
Strøymingsstraum, elektrisk straum som oppstår når ei ikkje-leiande væske strøymer gjennom eit ikkje-leiande tynt røyr. Grenseflatene mellom dei to dielektrika blir polarisert, og det blir overført ladning frå det eine stoffet til det andre. Væska blir elektrisk ladd, og saman med væskestraumen oppstår det då ein elektrisk straum, strøymingsstraum, som er eit såkalla elektrokinetisk fenomen.
Brekilen
Brekilen er ei bukt i isbremmen kring 10 nautiske mil sørvest for Tangekilen, langs kysten av Dronning Maud Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.
Strøymingsstraum
Kjelder
strømningsstrøm. I Store norske leksikon. Henta frå: http://snl.no/str%C3%B8mningsstr%C3%B8m
Kalatsjinsk
Kalatsjinsk (russisk Кала́чинск) er ein by i Omsk oblast i Russland med om lag 25 000 innbyggjarar. Han ligg 90 km aust for Omsk.
Byen ligg ved elva Om, ved den travlaste strekninga på den transsibirske jernbanen, etter at den sørlege og nordlege greina til banen møter kvarandre i Omsk.
Daft Punk
Daft Punk (1993-2021) var ein fransk duo som laga elektronisk musikk.
Thomas Bangalter (fødd 3. januar 1975) og Guy-Manuel de Homem-Christo (fødd Guillaume Emmanuel Paul de Homem-Christo 8. februar 1974) skipa gruppa i 1993. Dei to DJ-ane frå Paris gav ut tre EP-ar før dei i 1997 gav ut det kritikarroste albumet Homework. Dette albumet gjorde sitt til at fransk house vart sett på musikkartet og grupper som Cassius, Phoenix og Air følgde i kjølvatnet.
I 2001 kom oppfølgjaralbumet Discovery som også vart godt motteke av den internasjonale musikkpressa.
Lydbildet til gruppa er karakterisert som ei dansegolv-orientert blanding av progressiv house, electrofunk og med innslag av hip-hop og nærmast ein overflod av samples.
Mount Boman
Mount Boman er eit fjell, 1630 moh, mellom Tranter- og Dossbreen i nordlege delar av Queen Elizabeth Range. Det vart kartlagd av US Geological Survey (USGS) frå tellurometermålingar og flyfoto, 1960-62. Det vart namngjeve av Advisory Committee on Antarctic Names (US-ACAN) etter William M. Boman, ein ingeniør i US Antarctic Research Program (USARP) ved Roosevelt Island, 1962–63, og McMurdo-basen, vinteren i 1965.
Isilkul
Isilkul (russisk Исильку́ль) er ein by i Omsk oblast i Russland med om lag 25 000 innbyggjarar. Han ligg 130 km vest for Omsk.
Namnet «Isilkul» kjem frå kasakhisk og mogelege tydingar er «forheksa sjø» eller «roten sjø»
Historie
Isilkul vart grunnlagd i 1895 og fekk byrettar i 1945. I området rundt Isilkul finst mange busetnader av russiske mennonittar, som på byrjinga av 1900-talet vandra hit frå dagens Ukraina. Deira daglege språk er «plautdietsch», ein nederprøyssisk dialekt som er bevart til i dag.
Økonomi og næringsliv
Økonomien og næringslivet i byen baserer seg i hovudsak på næringsmiddelindustri. Isilkul er eit trafikknutepunkt på den sørlege greina av den transsibirske jernbanen mellom den vestsibirske jernbanen og Sverdlovskbanen.
Tsjento
Tsjento (makedonsk Ченто; albansk Hasanbeg), tidlegare Singjelikj (makedonsk Синѓелиќ), er ein bydel i kommunen Gazi Baba innanfor storkommunen Skopje i Nord-Makedonia.
Bydelen hadde 23 519 innbyggjarar ved folketeljinga i 2002.
Byvågen
Byvågen er ei lita bukt på austkysten av Lützow-Holmbukta mellom Skarvsnes og Byvågåsane. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37.
Jelena Nikolajeva
Jelena Nikolajevna Nikolajeva er ein russisk friidrettsutøvar frå Akshiki i Tsjuvasjia som i 1996 vart olympisk meister i 10 km kappgang og i 2003 verdsmeister i 20 km.
Aktiv
Nikolajeva gjekk inn til femteplass i meisterskapsdebuten ved VM 1987. Fem år seinare fekk ho sølvmedaljen i kappgang under dei olympiske sommarleikane i Barcelona, slått med eitt sekund av Chen Yueling frå Kina. Både ved europameisterskapen 1994 og verdsmeisterskapen 1995 kom Nikolajeva i mål til ein bronsemedalje, høvesvis sju og seks sekundar bak vinnarane i tevlingane.
Under dei olympiske leikane i Atlanta sommaren 1996 vann Nikolajeva gullmedaljen med god margin til dei andre medaljevinnarane. Der etter gjekk seks år før ho på ny blanda seg i medaljekampen i dei store meisterskapane. Ved EM 2002 i München fekk ho sølvmedaljen, 13 sekundar føre italienske Erica Alfredi, men langt bak si eiga landskvinne Olimpiada Ivanova. Året etter kleiv Nikolajeva under VM i Paris heilt til topps på sigerspallen etter kappgangøvinga, som frå 1999 gjekk over 20 kilometer, mot tidlegare 10 km for kvinner.
Omframt dei internasjonale meisterskapsmedaljane utandørs, vann Nikolajeva gull i innandørs-VM 1993 på 3 km og ho sigra i tevlingane om europapokalen 2003 og verdspokalen 2004.
Regjeringa Hagerup I
Regjeringa Hagerup I, Francis Hagerup si første regjering, var ei norsk regjering som sat frå 14. oktober 1895 til 17. februar 1898. Regjeringa var ein koalisjon mellom Høgre (H), Moderate Venstre (MV) og Venstre (V).
Rudi Gard
Garden er omtalt i 1319, og historia frå 1600-talet av skal vere godt dokumentert. Garden har i periodar vore delt, ein har drive skogsdrift og bureisingsbruk har vorte rydda. Ei seter ved Gålå vert i dag leigd ut til overnatting, og verksemda er prega av bygdeturisme med servering og kulturarrangement.
Prisar og utmerkingar
Garden er tildelt Olavsrosa av Norsk Kulturarv og har elles motteke ei rekkje prisar for verksemda. Vertskapet Nina og Øystein Rudi vann Storegutprisen i 2009.
Osugabreen
Osugabreen er ein sidebre som flyt nordaust til Trafalgarbreen like aust for Mount Burton i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter David T. Osuga, som var biolog ved McMurdo-basen i 1966-67.
Eric Schermerhorn
Eric Schermerhorn er ein amerikansk gitarist og låtskrivar. Han har spelt med Iggy Pop på American Caesar og Naughty Little Doggie og David Bowie på Tin Machine sin It's My Life-turne (som korvokalist og gitarist).
Sidan 1995 erstatta han Johnny Marr som gitarist i The The. I 1998 samarbeidde han med Eagle Eye Cherry.
Overflowbreen
Overflowbreen er ein bratt sidebre som flyt ut i Ferrarbreen frå sør, like aust for Briggs Hill i Victoria Land. Han fekk det skidlrande namnet av den vestlege gruppa, leia av Taylor, under Terra Nova-ekspedisjonen i 1910-13.
Kim Yong-sam
Kim Yong-sam var ein sør-koreansk politikar og demokratiforkjempar som sat som president i Sør-Korea frå 1993 til 1998. Han var den fyrste demokratisk valde presidenten etter ei rekkje diktatur som starta med Syngman Rhee, og sat som president i éin periode. Før dette var Kim Young-sam opposisjonsleiar i over tretti år, og ein av dei mektigaste rivalane til Park Chung-hee.
Dysleksi
Dysleksi (frå gresk δυσ- dyast, uparet og λέξις lexis, ord, direkte omsett «vanskar med ord»), lese-skrivevanskar eller ordblindheit er ei form for lese- og skrivevanskar som er knytte til ein svikt i det fonologiske systemet. Tilstanden inneber ei svekkelse i hjernen si evne til å omforme skrift oppfatta av auga til meiningsfylt språk, og motsett, omforme munnleg språk til skrift. Ein person med dysleksi blir kalla dyslektisk eller dyslektikar.
Verdsorganisasjonen for helse definerer ifølgje diagnoselista ICD-10 dysleksi som ein tilstand som inneber vanskar med å læra å lesa til trass for vanleg opplæring, normal intelligens og gode sosioøkonomiske tilhøve. Tilstanden er knytt til konstitusjonelle, kognitive hemninger.
Dysleksi er ei av dei vanlegaste funksjonshemmingane ein finn i den vestlege verda. I Noreg kan ein rekna med at fleire hundre tusen menneske er råka i større eller mindre grad. Det finst alvorlege dyslektiske forstyrringar hjå 2–5 % av folkesetnaden. Dette tyder at det er dyslektiske elevar i nesten alle skuleklassar. Sidan definisjonen av dysleksi er noko flytande, får ein ulike vurderingar av talet på dyslektikarar i ulike undersøkingar.
Oftalmologisk oppdaging
Omgrepet dysleksi blei laga i 1887 av Rudolf Berlin, ein oftalmolog i Stuttgart i Tyskland. Han brukte uttrykket for ein ung gut som hadde alvorlege lese- og skrivevanskar på trass av normale intellektuelle og fysiske evner.
Nevrologiske funn
Ein sentral, tidleg forskar på dysleksi var Samuel T. Orton, ein nevrolog som hovudsakleg arbeidde med slagramma. I 1925 møtte Orton ein gut som ikkje kunne lesa, og som viste symptom liknande dei til slagramma som hadde mista evna til å lesa. Orton byrja å studera lesevanskar og fastslo at dysleksi var eit syndrom utan tilkopling til hjerneskade som gjorde det vanskeleg å læra å lesa. Orton kalla tilstanden strefosymboli (som tyder «forvridne teikn») for å skildra teorien sin om at individ med dysleksi hadde vanskar med å forbinda den visuelle forma av ord med den talte versjonen. Orton observerte at den manglande evna til lesa med dysleksi ikkje såg ut til å koma direkte frå manglande synsevne. Han meinte at tilstanden var forårsaka av ein mangel på å etablera sideskilnad i hjernen som gjev høgrehendtheit ved at venstre hjernehalvdel som styrer høgre arm og bein blir utvikla for dette, medan høgre hjernehalvdel blir betre utvikla for tale og ordbehandling. Han såg òg at uvanleg mange av borna han jobba med var venstre- eller tvihendte, men dette funnet har vore vanskeleg å attskapa. Orton sin hypotese om spesialiseringa til hjernehalvdelane var basert på undersøkingar av hjernepreparat på 1980- og 1990-talet som fastslo at eit område i venstre temporallapp som har eit hjerneområde knytt til seg tilarbeiding av språk, er fysisk større enn same område på høgre side i hjernane til ikkje-dyslektiske forsøkspersonar, medan dei same områda hos dyslektiske forsøkspersonar er like store, eventuelt at den høgre er noko større.
Studiar basert på fMRI-undersøkingar av barn og unge vaksne som blei offentleggjort i 2003 stør opp under resultatet i dei tidlegare studia, og viste at auke i alder og leseferdigheter følgjer undertrykking av aktivitet i høgre hjernehalvdel.
Under påverknad av det kinestetiske arbeidet til Helen Keller og Grace Fernald og på jakt etter ein måte å læra lesing ved bruk av både høgre og venstre hjernefunksjonar starta Orton eit samarbeid med psykologen og læraren Anna Gillingham for å utvikla eit utdanningsmessig inngrep som var faneberar for samtidig bruk av fleire sansar for læring, Orton-Gillingham-metoden. Denne er enno mykje brukt for å forbetra leseinstruksjoner og er grunnlaget til mange dysleksihandsamingsprogram.
På 1970-talet kom det fram ein ny hypotese, delvis basert på Orton sine teoriar, om at dysleksi stammar frå ein feil i fonologisk prosessering eller vanskar med å kjenna att at munnlege ord består av diskrete fonem (til dømes består ordet ape av lydane [a], [p] og [e]). Personar med dysleksi skal difor ha vanskar med å forbinda desse lydane med bokstavar. Nøkkelstudium av fonologisk forstyrrings-hypotesen inkluderer funnet at den tydelegaste måten å føresjå leseevne på barn i skulealder er fonetisk bevisstgjering, og at fonetisk bevisstgjering kan forbetra avkodingsevna hjå barn med lesevanskar.
Bruk av bildeteknikkar som CT og MR for å studera strukturen og funksjonen til hjernen framheva forskinga på 1980- og 1990-talet. Noverande modellar av tilhøvet mellom hjernen og dysleksi fokuserer hovudsakleg på ei form for mangelfull eller forseinka hjerneutvikling.
Genetiske funn
I nyare tid har genetisk forsking gjeve aukande samla bevis som støttar trua på eit genetisk opphav til dysleksi.
Forskarar i dag leitar etter ei lenkje mellom nevrologiske og genetiske funn og leseforstyrringa. Det er mange tidlegare og noverande teoriar om dysleksi, og den som har mest støtte frå forsking er at anten det har biologisk årsak eller ikkje, inneber dysleksi redusert fonologisk merksemd, evna til å analysera og forbinda einingane av verbalt og skrive språk.
Madzjari
Madzjari (makedonsk Маџари) er ein bydel i kommunen Gazi Baba innanfor storkommunen Skopje i Nord-Makedonia.
Bydelen hadde 12 874 innbyggjarar ved folketeljinga i 2002.
Mount Borcik
Mount Borcik er eit markant fjell, 2780 moh, som ligg 4,5 nautiske mil nord-nordvest for Mount Dietz sør i Hays Mountains i Dronning Maudfjella. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter kapteinløytnant Andrew J. Borcik, ein pilot på flyfotograferingsturane i løpet av U.S. Navy Operasjon Deepfreeze, 1965–67.
Garbage
Garbage er ei skotsk-amerikansk alternativ rockegruppe skipa i Madison i Wisconsin i 1993. Medlemskapet i gruppa har vore uendra sidan starten, med Shirley Manson på vokal og gitar, Duke Erikson på bass, gitar, keyboard og slagverk, Steve Marker på gitar og keyboard og Butch Vig på trommer og slagverk.
Historie
Duke Erikson og Butch Vig hadde vore med i fleire band, som Spooner og Fire Town, då dei grunnla Smart Studios i Madison i 1983. Vig, Erikson og audioingeniøren Steve Marker å remiksa songar for band som U2, Depeche Mode, Nine Inch Nails og House of Pain. Marker merka seg Shirley Manson i ein musikkvideo frå prosjektet Angelfish på MTV-programmet 120 Minutes, og Vig inviterte Manson til Smart Studios for å synga på nokre spor. Auditionen var ikkje vellukka, og ho vende tilbake til Angelfish. Manson har sagt ho følte seg overvelda over å prøva seg for Vig, som var produsent for band ho beundra som Nirvana, Sonic Youth og The Smashing Pumpkins. Vig har også sagt at auditionen var nokså uorganisert, og amerikanarane sine problem med å forstå den skotske aksenten til Manson skapte kommunikasjonsproblem. Etter at Angelfish braut saman, vende Manson tilbake til Smart Studios for eit nytt forsøk. Ho byrja arbeida på dei spinkle byrjingane til nokre songar, og gruppa bad henne bli med som fullverdig medlem og gjera ferdig albumet. Manson var med på å skriva og produsera heile albumet i lag med resten av gruppa. I august 1994 gav Radioactive Manson løyve til å arbeida med Garbage. Debutalbumet Garbage kom ut i august 1995, og kom til å selja i over 4 millionar eksemplar etter fleire singlar som gjorde det godt på hitlistene, som «Only Happy When It Rains» og «Stupid Girl». Manson blei raskt det offentlege fjeset til gruppa i løpet av ein turne som varte til slutten av 1996. Manson blei hovudlåtskrivaren til gruppa til oppfølgingsalbumet Version 2.0. Også dette hadde stor suksess etter at det blei gjeve ut i mai 1998. I løpet av den to år lange turneen for å støtta albumutgjevinga var Manson modell for Calvin Klein. Gruppa spelte inn opningssongen til James Bond-filmen The World Is Not Enough. Det tredje albumet til gruppa, Beautiful Garbage, hadde Manson sine mest personlege tekstar til då. Albumet hadde ikkje like gode sal som føregangarane sine, men Garbage hadde suksess på verdsturneen som støtta det.
Down Bound Train
«Down Bound Train» var ein song skriven og framført av Chuck Berry. Songen var inspirert av dei religiøse førestillingane om eld og svovel i helvete. Begge foreldra hans var trufaste baptistar og song i Antioch Church Choir, som øvde heime hos familien hans.
Garbage
Historie
Tekstane til Manson blei meir tydeleg politiske på det fjerde albumet til Garbage, Bleed Like Me frå 2005. Singelen «Why Do You Love Me» hadde overraskande suksess, og albumet gav gruppa nokre av dei høgaste listeplasseringane hennar. Garbage byrja ein lang pause i oktober 2005. Gruppa vende tilbake til studio i 2010 for å skriva og spela inn materiale til eit femte album, Not Your Kind of People, som kom ut i mai 2012 etter eit sju år langt opphald frå innspelingar. Gruppa gav ut Strange Little Birds i 2016, og No Gods No Masters i 2021.
Down Bound Train
«Down Bound Train» vart gjeven ut i desember 1955 som B-sida til «No Money Down». Tittelen vert stundom skriven som «The Down Bound Train» eller «Downbound Train».
Garbage
Historie
I 2021 opna Garbage for Alanis Morissette på hennar 2020 World Tour: Celebrating 25 Years of Jagged Little Pill, ein turné som var blitt utsett på grunn av koronapandemien.
Down Bound Train
Det er ein av dei første rockesongane som tonar inn og tonar ut.
Negativland framførte og spelte inn «Hellbound Plane» på ein konsert, som er ein parodi på «Down Bound Train».
Naughty Little Doggie
Naughty Little Doggie er det tolvte studioalbumet til den amerikanske rockesongaren Iggy Pop, gjeve ut i 1996.
Den siste songen på albumet, «Look Away», er ei hyllest til Johnny Thunders og Sabel Starr. Biletet på omslaget er teken av David Sims og Anton Corbijn.
Det vart laga ein musikkvideo for «To Belong».
Medverkande
Iggy Pop and The Fuckups
You Got It
Den einaste gongen Orbison framførte songen på konsert var ved Diamond Awards Festival i Antwerpen i Belgia, berre få dagar før han døydde. Bilete frå konserten vart med i musikkvideoen til songen.
Refrenget i songen «Anything you want, you got it, anything you need, you got it, anything at all, you got it» vert nytta i Die Antwoord-songen «Ugly Boy».
Andre versjonar
I USA vart songen ein hit igjen i 1995 med Bonnie Raitt, som spelte inn ein versjon for filmen Boys on the Side. Denne nådde 34. plassen på Hot 100. Whoopi Goldberg song òg songen for filmen. Den sørafrikanske songaren Ray Dylan spelte ein versjon av songen for albumet Goeie Ou Country vol 3.
At Tuhayat-distriktet
At Tuhayat-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 67 660 menneske.
Nazyvajevsk
Nazyvajevsk (russisk Называ́евск) er ein by i Omsk oblast i Russland med om lag 12 000 innbyggjarar. Han ligg 140 km nordvest for Omsk.
Staden vart grunnlagd i 1910 og fekk bystatus i 1956.
Djupvika
Djupvika er ei bukt mellom Botnneset og Djupvikneset sørvest i Lützow-Holmbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37 og fekk dette namnet av dei fordi ho trengjer djupt inn på kysten.
KDevelop
KDevelop er eit grafisk integrert utviklingsmiljø med open kjeldekode for skrivebordsmiljøet KDE. KDevelop har støtte for utvikling av kode i mange ulike programmeringsspråk, som C, C++, PHP, Python osb.
Ataq-distriktet
Ataq-distriktet er eit distrikt i Shabwah guvernement i Jemen. I 2003 hadde distriktet eit folketal på 37 315 innbyggjarar.
Georg Stang
Georg Stang var ein norsk offiser og politikar for Venstre. Han var forsvarsminister i Regjeringa Steen II frå 6. november 1900 til 21. april 1902 og i Regjeringa Blehr I frå 21. april 1902 til han fekk avskjed 9. juni 1903. Hausten 1903 vart Stang utnemnd til oberst og kommandant på Oscarsborg festning.
Stang var son av Anna og Jacob Stang. Han er gravlagd på Vår Frelsers gravlund i Oslo.
Tungusarar
Tungusarane er eit asiatisk nomadefolk som hovudsakleg lever langs elva Jenisej i Sibir. Folka er delt inn i fleire undergrupper som vert sett på som eigne folkegrupper. Desse folkegruppene snakkar i hovudsak tungusiske språk.
Historie
Lite er kjent av historia til tungusarane frå før russarane koloniserte Sibir. Tungusarane sine leveområde vart innskrenka av russarane i tsartida, dette vart forsterka under Sovjetunionen då tungusarane i stor grad vart flytte til kollektivbruk. Den opphavlege levemåten har nesten forsvunne, og i dag er det få tungusarar som lever av fiske og fangst.
Nordmannen Fridtjof Nansen skildrar fleire møte med tungusarar som levde på tradisjonelt vis i boka Gjennom Sibir frå 1913 og skriv dette om dei religiøse tilstellingane deira:
Det han skildrar her er ein religiøs praksis som var utbreidd blant minoritetar på 1800-talet, og som har vorte karakterisert som reformert heidendom.
Olimpiada Ivanova
Olimpiada Vladimirovna Ivanova er ein russisk tidlegare friidrettsutøvar frå Munjaty i Tsjuvasjia som både i 2001 og 2005 vart verdsmeister i 20 km kappgang og i 2002 europameister på same distansen.
Aktiv
Ivanova gjekk inn til sølvmedalje under verdsmeisterskapen 1997, før ein positiv dopingtest førte til at ho måtte levere tilbake medaljen. Ho vart der etter stengd ute i to år.
Både under VM i friidrett 2001 i Edmonton og EM i friidrett 2002 i München vann Ivanova kappgang-øvinga på suverent vis. Under sommarleikane 2004 i Aten tok ho sølvmedaljen, fire sekundar bakom greske Athanasia Tsoumeleka og ni sekundar framom Jane Saville frå Australia. Året etter gjekk Ivanova i mål til verdsbestetida 1.25.41 i verdsmeisterskapen 2005 i Helsinki, attåt gullmedaljen fekk ho 100 000 [[US-dollar]9 i premiepengar.
Doping
Ivanova var utestengd frå friidretten i to år frå august 1997 etter å ha testa positivt under verdsmeisterskapen i Aten.
Straumvekt
Ei straumvekt er eit instrument til absolutt måling av straumstyrke.
Bakgrunn
Eininga for elektrisk straum, ampere, er definert ut frå krafta mellom to rette, parallelle, straumførande leiarar. Sidan vanlege måleinstrument for straum blir kalibrert ved hjelp av kjende spenningar og motstandar, gjev dei berre eit relativt mål for straum, dessutan blir målingane unøyaktige. For å avgjere absolutt straumstyrke ved måling av krafta mellom rette, parallelle, straumførande leiarar må ein nytte straumvekt.
Utføring
Ein nyttar sylindriske spolar med ein storleik og form som gjer det mogleg å utføre nøyaktige utrekningar av samanhengen mellom straumen gjennom spolane og krafta mellom dei. Metoden vart først brukt av Lord Rayleigh i 1884, mest brukt er ein variant utvikla av Ayrton-Jones. Måleoppstillinga består av to store sylindriske, fastmonterte spolar med felles vertikal akse (den eine like over den andre), og ein tredje, litt mindre sylindrisk, rørleg spole som blir plassert midt mellom dei to faste spolane, og blir festa til undersida av den eine skåla i ei skålvekt. Den rørlege spolen blir forbunde med ein fleksibel, tvinna kabel, og straumen som skal målast, blir send gjennom dei tre spolane i serie, først med same retning for straumen i dei ytre og den indre spolen, og deretter med motsett straumretning i dei ytre spolane. Vekta blir balansert ut når det ikkje går straum i spolane. Når straumen blir sett på, vil magnetfeltet frå dei faste spolane skape ei aksialt retta kraft på den rørlege spolen, og krafta blir målt ved ny utbalansering av vekta.
Presisjonsstraumvekt der slike målingar kan utførast med stor nøysemd, finst ved fleire standardiseringslaboratorium, mellom anna ved National Bureau of Standards i USA, og ved National Physical Laboratory i Storbritannia. Utryggleiken i målingane kan reknast til ±3 · 10-6.
Stajkovtsi
Stajkovtsi (makedonsk Стаковци; albansk Stajkoc) er ein landsby i kommunen Gazi Baba innanfor storkommunen Skopje i Nord-Makedonia.
Busetnaden hadde 3 532 innbyggjarar ved folketeljinga i 2002.
Ammochostos Stadion
Ammochostos Stadion (gresk skrift Γήπεδο Αμμόχωστος) er eit fotballstadion i Larnaka i Republikken Kypros. Det rommar heimebana til Nea Salamis Ammókhostos FC.
Historie
Den opphavlege heimebana til Nea Salamis Ammókhostos FC var GSE Stadion i Ammókhostos, men dei har ikkje kunnet bruke ho sidan den tyrkiske okkupasjonen av Kypros i 1974. Nea Salamis flytta derfor til Larnaka, der dei i 1989 bestemde seg for å byggja ein ny stadion. Bygginga vart påbyrja i desember det same året. Etter romslege donasjonar frå Salamis-tilhengarar i Kypros og elles i verda, bistand frå Cyprus Sports Association og dugnadsinnsats frå mange arbeidarar sto stadionet ferdig på rekordtid.